পূর্ব গঙ্গ রাজবংশ

রুধি গঙ্গ বা প্রাচয় গঙ্গ নামেও পরিচিত পূর্ব গঙ্গা রাজবংশ একটি বৃহৎ মধ্যযুগীয় ভারতীয় রাজবংশ, যা কলিঙ্গ থেকে ৫ শতকের গোড়ার দিক থেকে শুরু করে ১৫ তম শতাব্দীর প্রথম দিক পর্যন্ত রাজত্ব করেছিল।For a map of their territory, see:  রাজবংশ কর্তৃক শাসিত অঞ্চলটি আধুনিক ভারতের সমগ্র ওড়িশা রাজ্যের পাশাপাশি পশ্চিমবঙ্গ, অন্ধ্রপ্রদেশ ও ছত্তিশগড়ের বৃহৎ অংশ নিয়ে গঠিত। রাজবংশের প্রথম দিকের শাসকরা দান্তপুরম থেকে শাসন করতেন; পরবর্তীতে রাজধানী কলিঙ্গনগর (আধুনিক মুখালিংগম), এবং শেষ পর্যন্ত কটকায় (আধুনিক কটক) স্থানান্তরিত হয়। আজ, তাদের ওড়িশার বিশ্ব বিখ্যাত পুরী জগন্নাথ মন্দির ও কোনার্কের ইউনেস্কো বিশ্ব ঐতিহ্যবাহী স্থান কোনার্ক সূর্য মন্দিরের নির্মাতা হিসেবে সবচেয়ে বেশি স্মরণ করা হয়।

পূর্ব গঙ্গা রাজবংশের শাসকরা মুসলিম শাসকদের ক্রমাগত আক্রমণ থেকে তাদের রাজ্য রক্ষা করেছিল। এই রাজ্য ব্যবসা-বাণিজ্যের মাধ্যমে সমৃদ্ধ হয়েছিল এবং বেশিরভাগ সম্পদ মন্দির নির্মাণে ব্যবহৃত হয়েছিল। রাজবংশের শাসন রাজা চতুর্থ ভানুদেবের (১৪১৪–৩৪) শাসনাধীনে ১৫ শতকের গোড়ার দিকে সমাপ্ত হয়।  তাদের মুদ্রাকে গঙ্গা ফ্যানাম বলা হত এবং এটি দক্ষিণ ভারতের চোল ও পূর্ব চালুক্যদের মত ছিল।

 আরও দেখুন 
 পশ্চিম গঙ্গ রাজবংশ

তথ্যসূত্র

বহিঃসংযোগ

 পূর্ব গঙ্গা রাজবংশের উৎপত্তির ইতিহাস 
 শ্রীকাকুলাম-এর (কলিঙ্গ) ইতিহাস
 পূর্ব গঙ্গার মুদ্রা

বিষয়শ্রেণী:পূর্ব গঙ্গা রাজবংশ
বিষয়শ্রেণী:ওড়িশার ইতিহাস
বিষয়শ্রেণী:পশ্চিমবঙ্গের ইতিহাস
বিষয়শ্রেণী:অন্ধ্রপ্রদেশের ইতিহাস
বিষয়শ্রেণী:হিন্দু রাজবংশ
বিষয়শ্রেণী:ওড়িশার রাজবংশ
বিষয়শ্রেণী:ভারতের রাজবংশ
বিষয়শ্রেণী:প্রাক্তন রাজ্য